KISKŐRÖS VÁROS JEGYZŐJE

                                                           ELŐTERJESZTÉS               

                                     ( a Képviselő – testület 2012. június 27-i ülésére )

TÁRGY: ÖNKORMÁNYZATI TÁRSULÁSI MEGÁLLAPODÁSOK FELÜLVIZSGÁLATA

A helyi önkormányzatok társulásairól és együttműködéséről szóló CXXXV. törvényt  és a   települési önkormányzatok többcélú kistérségi társulásáról szóló 2004. évi CVII. törvényt 2013. január 1. napjával hatályon kívül helyezte Magyarország helyi önkormányzatairól szóló 2011. évi CLXXXIX. törvény ( a továbbiakban: Mhötv.).
Az Mhötv. 146 § (1) bekezdése szerint az Mhötv. hatálybalépése előtt kötött önkormányzati társulási megállapodásokat a képviselő-testületek felülvizsgálják és az Mhötv. rendelkezéseinek megfelelően módosítják az Mhötv. hatálybalépését követő hat hónapon belül. Bár az Mhötv. 146. §-a 2013. január 1. napján lép hatályba, a Bács-Kiskun  Megyei Kormányhivatal Törvényességi Ellenőrzési és Felügyeleti Főosztálya 2012. május 31. napján kelt határidős feladatok összefoglalója szerint az önkormányzati társulási megállapodások felülvizsgálatának kötelezettsége 2012. június 30. napja.
Az Mhötv. helyi önkormányzatok társulásairól szóló IV. fejezet szerint a helyi önkormányzatok képviselő-testületei megállapodhatnak abban, hogy egy vagy több önkormányzati feladat- és hatáskör, valamint a polgármester és a jegyző államigazgatási feladat- és hatáskörének hatékonyabb, célszerűbb ellátására jogi személyiséggel rendelkező társulást hoznak létre.

A fenti rendelkezéseknek megfelelően 6 hónapon belül felülvizsgáltuk az önkormányzat által kötött társulási megállapodásokat, amelyek Mhötv-nek megfelelő módosításáról 2012. december 31. napjáig kell a Képviselő-testületnek dönteni. 

Több, jelenleg társulási megállapodás alapján végzett feladatot - helyettes szülői feladatellátást, orvosi ügyeleti ellátást, kóbor ebek befogása, valamint gyepmesteri telep működtetése – a jövőben is célszerű társulási megállapodás alapján biztosítani, ezért javaslom a Képviselő-testületnek a határozat-tervezet elfogadását.
Kiskőrös, 2012. június 14.
                                                                                                Dr. Csertő Gyula sk.

                                                                                                          jegyző

HATÁROZAT-TERVEZET
A Képviselő-testület a Bács-Kiskun Megyei Kormányhivatal Törvényességi Ellenőrzési és Felügyeleti Főosztálya I-B-001/2859-1/2012. ügyiratszámú határidős feladatok összefoglalója alapján felülvizsgálta az önkormányzati társulási megállapodásokat és a további együttműködés érdekében, a magasabb szintű jogszabályok változását figyelembe véve 2012. december 31. napjáig dönt a társulási megállapodások Magyarország helyi önkormányzatairól szóló 2011. évi  CLXXXIX. törvény szerinti módosításáról.
